open-index/open-wikipedia-markdown huggingface dataset:
Mark Evans Austad

**Mark Evans Austad** (1917–1988) var en amerikansk mediepersonlighet, politiker og diplomat. Han var USAs ambassadør i Norge fra 1981 til 1984.

## Biografi
Han ble født i Ogden i Utah og vokste opp i en norsk-amerikansk mormonerfamilie. Foreldrene var Jacob Austad, født i Risør, og hans kone Signa Anderson, som var født i Utah av foreldre fra Telemark. I sin ungdom var han mormonermisjonær i Trondheim, Tønsberg og Oslo. Han lærte da også å snakke norsk.

Han var i mange år programleder for nyhets- og aktualitetsprogrammer i radio og fjernsyn med base i Washington, D.C. Han var også samfunns- og myndighetskontakt i Metromedia, som senere har gått opp i Fox.

Austad var konservativ republikaner. «Hans forestillinger om internasjonal politikk kunne virke enkle», mente Jahn Otto Johansen. Austad var med i innsetningskomiteene for presidentene Richard Nixon og Ronald Reagan. Fra 1975 til 1977 var han USAs ambassadør i Finland, oppnevnt av president Gerald Ford, og fra 1981 til 1984 ambassadør ved USAs ambassade i Oslo, utnevnt av Reagan.

Austad følte seg urettmessig behandlet i den norske offentligheten, men forble en varm norgesvenn og bistod norske myndigheter i KV-Toshiba-saken.
 
## Utmerkelser
Han ble tildelt storkorset av St. Olavs Orden i 1984. Han ble også utnevnt til ridder av Finlands hvite roses orden og Finlands løves orden.

## Referanser
Fylkesvei 500 (Hedmark)

**Fylkesvei 500 i Hedmark** går mellom Vidarvoll og Gisti i Våler. Veiens lengde er 1,9&nbsp;km.

2019 ble veien erstattet av fylkesvei 2104 og fylkesvei 2106.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 2084

**Fylkesvei 2084** går mellom Smedbakken i Våler og Knappum i Åsnes.

Frem til 2019 hadde veien betegnelsen fylkesvei 451 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Hans Jørgen Andersen

**Hans Jørgen Andersen** (født 8. juli 1971) er en tidligere fotballspiller som har spilt for Gevir Bodø, Grand Bodø, Reipå, Bodø/Glimt, FK Lofoten og Aalesund FK.

Etter å ha spilt spiss i FK Lofoten i en årrekke gikk Hans Jørgen Andersen til Aalesund FK i 2001. Etter 2002-sesongen gikk Hans Jørgen Andersen til Bodø/Glimt hvor han var med å vinne sølv i Tippeligaen og cupen i 2003-sesongen.

Andersen slet veldig med slitasjeskader i 2003-sesongen og måtte legge opp.

Andersen gjorde comeback for Lofoten 13. september 2014. Det var fordi klubben trengte hjelp siden de holdt på å rykke ned, han gjorde comeback sammen med Roy Ekrem. I den andre kampen ofret Andersen alt i en duell, det endte med at han brakk benet. Idag (2021) er Hans Jørgen trener for junior laget til Meløy FK 

## Referanser
Kabaddi

**Kabaddi** (av og til skrevet **kabbadi** eller **kabadi**) (hindi: कबड्डी; ) er en lagidrett opprinnelig fra Sør-Asia. Det er populært i Sør-Asia og Sørøst-Asia. Det er nasjonalsport i Bangladesh, og regionsspill i Punjab og Andhra Pradesh i India. Norge har et landslag som deltok i VM i India 2011 og havnet på femteplass. Norges lag ble oppløst, men igjen startet i slutten av 2018 av Kanwaldeep Singh Kamboj. Laget spilte treningskamper mot Tyskland og Danmark hvor begge lag ble slått. 20. juli reiser laget for å presentere Norge i Malaysia World Cup 2019. Lagets trener heter Joaquim Rasi, som også representerer Jack Hermansson i UFC.

Kabaddi spilles mellom to lag med sju spillere hver. Målet er at en angrepsspiller, kalt «raider», skal klare å løpe inn på motstanderlagets banehalvdel, ta på så mange som mulig av deres spillere og komme seg tilbake til sin egen banehalvdel uten å bli takla. Det angripende laget får poeng for hver spiller de klarer å ta på, mens det forsvarende laget får ett poeng hvis det klarer å stoppe raideren. Spillere som blir tatt på av en raider eller takla av en forsvarsspiller, tas ut av spillet, men kan komme inn på banen igjen når deres eget lag tar poeng.

Spillet fins i flere ulike varianter. I standardvarianten må raideren holde pusten under hele angrepet.

Laget i dag består av: 

Mukhtar Shah

Gora Pandher

Ravindra Shetty 

Thippana Krishna 

Robin Singh

Jashan Singh Kamboj

Sony Singh Cheema

Mandeep Singh

Tajmeet Singh

Arjun  Singh



## Referanser


## Eksterne lenker
*
Fylkesvei 2040

**Fylkesvei 2040** går mellom Namnå og Skasenden.

Strekningen ble fastlagt 2019, og består av det meste av den tidligere fylkesvei 404 (Hedmark). Energivegen ble overført til fylkesvei 201.

## Kommuner og knutepunkter

## Referanser




## Eksterne lenker
* Vegvesenets vegkart 
*
Phrynosomatidae

* *[[Callisaurus]]*
* *[[Cophosaurus]]*
* *[[Holbrookia]]*
* *[[Petrosaurus]]*
* *[[Phrynosoma]]*
* *[[Sator]]*
* *[[Sceloporus]]*
* *[[Uma]]*
* *[[Urosaurus]]*
* *[[Uta]]*

**Phrynosomatidae** er en gruppe iguaner. Det har vært vanlig å regne dem som en underfamilie av en stor familie som omfatter alle iguaner, men nå blir denne gruppen plassert i en egen familie.

Hovedutbredelsen er i tørre og halvtørre områder i det nordvestlige Nord-Amerika, men de forekommer fra det sørlige Canada til Panama. De fleste artene lever på marka i områder med stein eller sand, men det finnes også arter som klatrer i trær.

## Eksterne lenker
* 
* The Reptile Database: Phrynosomatidae
Fylkesvei 416 (Hedmark)

**Fylkesvei 416 i Hedmark** gikk mellom Namnå og Østre i Grue. Veiens lengde var 2,2&nbsp;km.

2019 ble veien erstattet av fylkesvei 2054 og en delstrekning av fylkesvei 2056.

## Kommuner og knutepunkter

* Feltvegen fra Møllerud til  Gunnarsrud (6,1&nbsp;km)
*Kv Smiholsvegen fra Østre til Smiholen

## Referanser


## Eksterne lenker
* Vegvesenets vegkart
Fylkesvei 367 (Hedmark)

**Fylkesvei 367 i Hedmark** gikk mellom Roverud og Granli i Kongsvinger.
Traséer: Roverud – Skinnarbøl (9,4&nbsp;km), Overud – Granli (4,6&nbsp;km)

2019 ble veien erstattet av fylkesvei 2002 og fylkesvei 2003.

## Kommuner og knutepunkter

----Erstattet av 
----

* Granli bru (over Kongsvingerbanen, 27 m)

## Referanser


## Eksterne lenker
* Vegvesenets vegkart
Sture Fladmark

**Sture Fladmark** (født 30. juni 1967) er en norsk fotballtrener som fra 2011 er ansatt i trenersystemet til Aalesunds FK som hovedansvarlig for Junior Elite i turneringer og NM, samt hovedansvarlig for AaFKs andrelag. 

Til og med sesongen 2010 var Fladmark trener for fotballkubben Skarbøvik IF, som spilte i 2. divisjon fotball for herrer. I 2010 rykket Skarbøvik ned til 3. divisjon etter tre år i 2. divisjon.

Fladmark har tidligere vært trener for tippeligalaget Fotballklubben Lyn. Fladmark ble ansatt i Lyn i 2002 etter at Stuart Baxter forlot klubben. Han ledet laget til en ledelse på ti poeng midtveis i sesongen. Likevel ansatte klubben Hrvoje Braovic på sommeren, han ble mektig upopulær blant spillerne, og ble på høsten fjernet som stillingen som hovedtrener. Noen uker senere sa han opp kontrakten med klubben. Fladmark overtok igjen ansvaret og førte laget til slutt til en tredjeplass i Tippeligaen. Etter sesongen fikk Fladmark Kniksen-prisen som årets trener.

På tross av suksessen ble Fladmark degradert til assistenttrener da Teitur Thordarson tok over treneransvaret i 2003. De forlot begge klubben på høsten samme år. Etter å ha blitt sparket fra Lyn ble Fladmark assistenttrener for landslaget til Sør-Afrika, under sin tidligere sjef Baxter.

Fladmark førte Hødd opp i Adeccoligaen i 2007, men i påfølgende sesong fikk han sparken som hovedtrener etter det ble klart at klubben ville rykke ned igjen. I august 2009 overtok han hovedtreneransvaret i Skarbøvik IF, der han takket ja til å være hovedtrener i en treårsperiode.

I sin spillerkarriere spilte Fladmark for Aalesund FK og Lyn, og var kjent som en hardarbeidende midtbanespiller. Han kom til Lyn i 1990, og ble der til han la opp i 1998. Han spilte 135 obligatoriske kamper for klubben og scoret åtte mål.

## Referanser


## Eksterne lenker
* 
* Profil på lynfotball.net
* Statistikk som Lyn-trener
* Ansettelse i AaFK-systemet
Cheyenne (språk)

**Cheyenne** er et algonkinsk språk som snakkes av cheyenneindianerne i dagens Oklahoma og Montana i USA. Som alle algonkinske språk, er cheyenne agglutinerende.

Cheyenne er et slettealgonkinsk språk, i likhet med arapaho og blackfoot, men dette er mer en områdeklassifisering enn en genetisk klassifisering. De fleste som snakker språket bor i Northern Cheyenne Indian Reservation, og det er få unge som snakker språket.

## Referanser
Anoleøgler

* *[[Anolis]]*
* *[[Norops]]*
* *[[Polychrus]]*
* *[[Diplolaemus]]*
* *[[Leiosaurus]]*
* *[[Pristidactylus]]*
* *[[Anisolepis]]*
* *[[Enyalius]]*
* *[[Urostrophus]]*

**Anoleøgler** er en artsrik gruppe iguaner. 

Disse ganske små og slanke øglene forekommer hovedsakelig i Sør-Amerika, men utbredelsen strekker seg nordover til Karibien og USAs sørstater. Arter i slekten *[[Anolis]]* er dessuten innført til Hawaii. De fleste artene klatrer i trær, men det finnes også marklevende arter i de tørre områdene i det sørvestre Sør-Amerika. De trelevende artene har gripehale som en tilpasning til et slikt liv. De har også festeskiver på tærne, som ligner på dem som gekkoene har. Mange arter har en fargerik hakelapp som benyttes til kommunikasjon med artsfrender.

Systematikken er omstridt, og de ble tidligere regnet som en underfamilie av en stor familie som omfatter alle iguaner, men her oppfattes de som en selvstendig familie. Noen går enda lengre, og fordeler gruppen på to familier Polychrotidae og Leiosauridae; Leiosauridae deles da i to underfamilier Leiosaurinae og Enyaliinae.

## Eksterne lenker
* 

* The Reptile Database: Polychrotidae
* Todd Jackman's Anole Page
Ligasystemet i engelsk fotball

**Det engelske ligasystemet**, også kalt «The Football Pyramid» er betegnelsen nivå 1&ndash;24 i engelsk fotball. Det vil altså ta en klubb 23 år å rykke opp til høyeste nivå (Premier League) hvis man spiller i Bristol Downs League Divisjon 4 (laveste nivå), og rykker opp hvert år.

## Cuper/turneringer
Er en klubb med i en liga på et visst nivå får man også delta i cuper, eller eliminasjonsturneringer. 

*FA Cup: Alle nivåer (I teorien; i praksis begrenset til Nivå 1&ndash;11)
*Ligacup/EFL Carabao Cup: Nivå 1&ndash;4
*Football League Trophy: Nivå 3&ndash;4
*FA Trophy: Nivå 5&ndash;8
*FA Vase: Nivå 9&ndash;11
*FA National League System Cup: Nivå 11

Under nivå 11 blir pyramiden regional, og samtidig blir cupene også regionale. Lenger ned i ligasystemet er turneringene på fylke/distriktbasis, noen fylker/distrikter har også egne turneringer.

## Selve systemet
### Geografisk og forenklet oversikt

English football pyramid 08 2024.png|Forenklet oversiktsbilde på engelsk
Division of Level 7 teams by English Counties (2022–23).svg|Geografisk oversikt for lagene på nivå 7
Division of Level 9 teams by English Counties (2022–23).svg|Geografisk oversikt for lagene på nivå 9


### Detaljert oversikt
Tabellen under viser ligasystemets nåværende struktur. For hver divisjon står det offisielle navnet, navn gitt fra sponsoren (som er forskjellig fra originalnavnet) og antall lag i hver divisjon. På nivå 1–8 rykker man direkte opp til nivået over den og rykker ned til den divisjonen rett under den. Under dette nivået bestemmes det individuelt av lokale forbund/fotballkretser.
Alle klubbene på nivå 1–4 er 100 % profesjonelle. Klubbene på nivå 1 er med i Premier League og klubbene på nivå 2–4 er med i English Football League. Klubbene på nivå 5–11 er medlem av National League System (NLS, også kalt non-league), og er under direkte jurisdiksjon av The Football Association. Toppnivået (nivå 5) av NLS i kjent som «Step 1» av FA, neste (nivå 6) som «step 2», osv. osv.

## Referanser


## Eksterne lenker
* Hjemmesiden til Premier League
* Hjemmesiden til The English football League
* Hjemmesiden til det engelske fotballforbundet
The Movement for Multiparty Democracy

**The Movement for Multi-party Democracy** - **MMD**) er et politisk parti i Zambia. Partiet ble opprinnelig dannet for å kaste ut Kenneth Kaunda, som ledet United National Independence Party, partiet som hadde makten i landet i 27 år. Ved valget i 1991 ble partiets leder Frederick Chiluba valgt til president. Partiet hadde flertall fra 1991 til 2001 og er fremdeles det viktigste av de politiske partiene i Zambia. 

## MMDs presidenter
Partiet har hatt presidentvervet siden 1991.
*Frederick Chiluba: 2. november 1991 – 2. januar 2002
*Levy Mwanawasa: 2. januar 2002 –
Mufulira

**Mufilira** er en by i Copperbeltprovinsen i Zambia. Den er Zambias femte største by med en befolkning på ca.  120&nbsp;000 innbyggere. Byen ligger 40 km nordvest for Kitwe.

## Geografi
Mufulira ligger nord i provinsen Copperbelt. Byen ligger 1288 moh.
Avstanden til grensen mot Kongo er bare 16 kilometer. Det som er spesielt er at veien videre ikke er knyttet til det kongolesiske veinettet, men bare går over til den zambiske provinsen Luapula. Det er en strekning på 68 kilometer, som i perioder har vært svært utrygg å trafikkere på grunn av omflakkende opprørere.

## Jernbane
Mufulira er knyttet til det zambiske jernbanenettet med en sidebane til linjen Kitwe Chingola. Det er kun godstransport og da hovedsakelig malm fra gruvene i Mufulira som blir transportert til Konkola smelteverk i Chingola.

## Kjente personer fra Mufulira
*Caleb M. Fundanga – Zambias sentralbanksjef siden 2002
Francis Picabia

**Francis-Marie Martinez Picabia** (født 22. januar 1879, død 30. november 1953) var en maler og poet med fransk mor og spansk-cubansk far, tilknyttet den cubanske diplomatiske representasjonen i Paris.
## Liv og virke
Han var født i Paris og fikk sin kunstutdannelse ved både École des Beaux-Arts og École des Arts Decoratifs (kunsthåndverkskolen). Han kom i perioden 1903 til 1908 under innflytelse av Alfred Sisley, som var impresjonist. Senere var han kubist.

Rundt 1911 ble han med i gruppen Section d'Or, som pleide å møtes i atelieret til Jacques Villon i landsbyen Puteaux. Der ble han venn med Marcel Duchamp og kjent med Apollinaire, Albert Gleizes, Roger de La Fresnaye, Fernand Leger og Jean Metzinger.

Mellom 1913 og 1915 var han flere ganger i New York og deltok i kunstnerlivet der ved å introdusere modernismen for USA. Perioden kan kalles pre-dada, der han laget portraits mécaniques.  

I 1916 var han i Barcelona og ga ut sitt første Dada-tidsskrift kalt *391*. Tidsskriftet fikk utvidet levetid ved at Duchamp støttet det fra USA. Interessen varte noen år, til han utviklet en sans for surrealismen. Fra 1925 var han tilbake i figurativt maleri.
 
I 1930-årene forbauset han verden med å gi ut en lang serie med bilder basert på erotisk pregede franske «Cocktail-bilder» fra mannfolkmagasiner. Stilen var langt fra den akademisk tradisjonelle måten å lage akt på. 

Han dro tilbake til Paris allerede før andre verdenskrig var over, malte abstrakt og skrev poesi. Våren 1949 var der en stor retrospektiv utstilling i *Galerie René Drouin* i Paris. 

Han døde i Paris, og er gravlagt i Cimetière de Montmartre.
Bildene selges i dag for over en million dollar.

## Referanser


## Eksterne lenker
* 
* 
*  Picabia images at CGFA
*  Scans of Picabia's publication, ''391''
*  391.org, contemporary dada publication following Picabia's 391
*  After 391: Picabia's early multimedia experiments Short essay
*  Movement'' i MoMA Online Collection
Salten-Schlern

**Salten-Schlern** (tysk) eller **Salten-Sciliër** (ladinsk; italiensk *Salto-Sciliar*) er et distrikt i Syd-Tirol. Det består av den nederste delen av dalføret til Eisack samt flere sidedaler, deriblant fremfor alt Sarntal i vest og Gherdëina i øst. Distriktet er oppkalt etter landemerker ved inngangene til disse to sidedalene, Salten, et høyplatå i kommunen Jenesien, og det kjente fjellet Schlern.

Befolkningen i Salten-Schlern er overveiende tysktalende (77&nbsp;%), mens 19&nbsp;% snakker ladinsk. De fleste ladinsktalende bor i Gherdëina. Italiensk brukes av 4&nbsp;% av befolkningen.

Salten-Schlerns forvaltningssete ligger i Bolzano, men byen hører ikke selv med til distriktet. Nabodistriktet i nord er Eisacktal.

## Kommuner
Salten-Schlern har 13 kommuner:
* Deutschnofen
* Jenesien
* Karneid / Cornedo all'Isarco
* Kastelruth / Ciastel
* Mölten
* Ritten
* San Crestina
* Sarntal
* Sëlva
* Tiers
* Urtijëi / St. Ulrich in Gröden
* Völs am Schlern
* Welschnofen
Italias distrikter

Mange kommuner i **Italia** har blitt sammenfattet som **distrikter**. Distriktene i Italia utgjør dermed en forvaltningsenhet mellom kommunen og provinsen. I mesteparten av landet er distriktene rent administrative enheter (se under). I Syd-Tirol og Trentino har distriktene derimot overtatt noen av kommunenes og provinsenes oppgaver og er dermed politiske enheter.

## Distriktene i Syd-Tirol

I Syd-Tirol heter distriktene offisielt **distriktsfellesskap** (tysk *Bezirksgemeinschaft*, italiensk *comunità comprensoriale*, ladinsk *comunità raionela*). Disse er frivillige sammenslutninger av kommuner, som koordinerer kommunenes utvikling på kulturelle, sosiale, økonomiske og økologiske områder. I tillegg har provinsen delegert en del politiske kompetanser til distriktsfellesskapene, spesielt innen sosialvesen og miljøpolitikk. Syd-Tirols 116 kommuner er samlet i totalt åtte distriktsfellesskap:
* Bolzano (tysk *Bozen*; bare hovedstadskommunen)
* Burggrafenamt (it. *Burgraviato*; 26 kommuner)
* Eisacktal (it. *Valle Isarco*, 13 kommuner)
* Pustertal (lad. *Puster*, it. *Val Pusteria*; 26 kommuner)
* Salten-Schlern (lad. *Salten-Sciliër*, it. *Salto-Sciliar*; 13 kommuner)
* Überetsch-Südtiroler Unterland (it. *Oltradige-Bassa Atesina*; 18 kommuner)
* Vinschgau (it. *Val Venosta*; 13 kommuner)
* Wipptal (6 kommuner)

## Distriktene i Trentino

I Trentino heter distriktene offisielt **distrikt** (italiensk *comprensorio*, ladinsk *comprenjorie*). De ble dannet etter forbilde fra Syd-Tirol, og har også begrensete politiske fullmakter. Dagens elleve distrikter skal i 2008 inndeles på nytt i 16 distrikter. Dagens distrikter er:
* Alta Valsugana
* Alto Garda e Ledro
* Bassa Valsugana e Tesino
* Fascia (ladinsk distrikt; italiensk: *Val di Fassa*)
* Primiero
* Val di Fiemme
* Val di Non
* Val di Sole
* Vallagarina
* Valle dell'Adige
* Valli di Giudicarie

## Distriktene i andre provinser
I resten av landet heter distriktene offisielt **fjellfellesskap** (italiensk *comunità montana*). De ble opprinnelig skapt for å sammenfatte kommuner innen et dalstrøk i økonomisk vanskeligstilte fjellregioner (som et ledd i å kanalisere regional utviklingsstøtte). Nå kan alle kommuner slå seg sammen til slike distrikter, men uten at disse har reelle politiske kompetanser. Derfor kritiseres de fra enkelte hold for å være overflødige forvaltningsnivåer mellom kommunen og provinsen. (Dessuten har det opprinnelige navnet mistet sin betydning, siden de færreste slike distrikter ligger i fjellet.)

## Se også
* Italias provinser
* Italias regioner
Burggrafenamt

**Burggrafenamt** (tysk) eller **Burgraviato** (italiensk) er et historisk landskap og distrikt i Syd-Tirol. Det består av et avsnitt av dalen til Etsch (mellom Naturns i vest og Nals i syd) samt sidedalene Passeier i nord og Ultental i sydvest. Navnet («borggrevens amt») kommer av at området allerede i middelalderen lå direkte under borggreven av Tirol, som hadde sin stamborg rett ved Meran. Meran (italiensk *Merano*) er områdets største by og forvaltningssete. 

79&nbsp;% av befolkningen snakker tysk og 21&nbsp;% italiensk.

Følger man Etsch oppover (dvs. vestover), kommer man til Vinschgau. Nedover (sydover) følger Überetsch og Südtiroler Unterland.

## Kommuner
Burggrafenamt har 26 kommuner:
Eisacktal

**Eisacktal** (tysk) eller **Valle Isarco** (italiensk) betegner både en dal i Syd-Tirol og et distrikt som utgjør en del av dalen. Brixen (it. *Bressanone*) er Eisacktals sentrum og største by samt distriktets forvaltningssted.

Geografisk sett er Eisacktal dalen til elven Eisack (it. *Isarco*) fra kilden i nærheten av Brennerpasset til den munner ut i Etsch (it. *Adige*) ved Bolzano (tysk *Bozen*). Det er også hele denne dalen som betegnes av det italienske navnet *Valle Isarco*. På tysk betegner *Eisacktal* derimot fra gammelt av bare den delen av dalen som ligger nedenfor Franzensfeste (it. *Fortezza*), altså fra og med Vahrn (it. *Varna*) rett nord for Brixen og sydover. Den nordlige delen av dalen går (sammen med dalen til Sill nord for Brennerpasset) under navnet *[[Wipptal]]*.

Distriktet utgjør på sin side bare den nordlige delen av den egentlige Eisacktal (altså den midterste delen av hele dalen), nemlig til og med Barbian. Resten av dalen frem til Bolzano hører til distriktet Salten-Schlern. Språkandelene i distriktet Eisacktal er 86&nbsp;% tysk, 13&nbsp;% italiensk og 1&nbsp;% ladinsk.

## Kommuner
Distriktet Eisacktal har 13 kommuner:
* Barbian
* Brixen / Bressanone
* Feldthurns
* Klausen
* Lajen
* Lüsen
* Mühlbach
* Natz-Schabs
* Rodeneck
* Vahrn / Varna
* Villanders
* Villnöß
* Waidbruck

* Valle Isarco Panorama WebCam
Nchanga

**Nchanga** er koppergruver i Zambia, og  av både dagbrudd og undergrunnsbrudd.

## Nchana open pit
open pit er et åpen dagbrudd i Copperbeltprovinsen i Zambia. Dagbruddet ligger utenfor  byen Chingola.

## Historie
Koppergruva ble staret i 1939. 

## Drift
Den dypeste delen av dagbruddet er litt over 450 meter dypt. Det er litt over 2 kilometer langt og 350 meter bredt. Dagbruddet er det fjerde største i verden.
Produserte mens den var eid av ZCCM  9.929 million tonn med malm (1983)

## Geografi
Dagbruddet ligger utenfor Chingola på den sørvestlige del av Kafue Anticline nær dens nordligste ekstermitet. Nchanga er en av de rikeste mineralårene i Copperbelt, og inneholder rike forkomster av kopper og kobolt.
Retrospektiv

**Retrospeksjon** (avledet av latinsk *retrospectus*, perfektum partisipp av *retrospicere*, «se bakover på») betyr å se seg bakover. I billedkunstens verden vil en retrospektiv utstilling være en utstilling der en arrangør, ofte et museum eller et galleri forsøker å få stilt ut representative verker fra alle kunstnerens livs- og utviklingsfaser.

Innenfor litteraturen er retrospektiv teknikk et vanlig forfatterteknisk grep, som også kan benyttes i teater og film, ved at leseren eller tilskueren glimtvis får bakgrunnen for historien som utspiller seg. Historien fortelles da på flere tidsplan. Publikum får innblikk i historien bak handlingen gjennom samtaler mellom personer eller andre innslag.

Et medisinsk retrospektiv er en undersøkelse av en pasients sykehistorie og livsstil.

## Referanser
Oda Fugelsnes

**Oda Fugelsnes** (født 3. juli 1990 i Trondheim) er en norsk tidligere fotballspiller. 

## Karriere
Hun spilte på bydelsklubben Sverresborg i Trondheim inntil hun dro til toppserielaget Trondheims-Ørn i 2006. Som 16-åring debuterte Fugelsnes for A-laget til Ørn. Dette skjedde da hun ble byttet inn i toppseriekampen mot Kattem den 5. mai 2007, og hun gjorde seg bemerket i sin debut ved å score Ørns femte og siste mål i kampen som endte med 5–2-seier til Ørn.

I løpet av 2007-sesongen spilte Oda Fugelsnes seg til fast plass på laget. Året etter slo hun gjennom for fullt, og hun var Ørn-spilleren som scoret nest flest seriemål for klubben i 2008. I en treningskamp i mars 2009 ble hun imidlertid korsbåndsskadet i en treningskamp, og mistet det dette hele sesongen. I januar 2012 spilte hun en uoffisiell landskamp for det norske A-landslaget mot England. 

Oda Fugelsnes har spesielt gjort seg bemerket med sin fart, løpsstyrke og avslutningsteknikk.

Fugelsnes ble rangert som nummer 463 på listen over de tusen beste idrettsutøverne i Trøndelag på avisa *Nidaros* sin kåring i 2022.

## Meritter
**Med Trondheims-Ørns J19-lag:**
* Vinner av Dana-Cup 2008

**Med J19-landslaget:**
* EM-sølv 2008

**Med Trondheims-Ørn:**
* Cupsølv 2010

## Referanser




## Eksterne lenker
* 
* Profil på Tronheims-Ørns hjemmeside
Affenpinscher

**Affenpinscher** er en liten hund. Opphavet til rasen kan spores tilbake til det syttende århundret, og den er forfader til griffon bruxellois (Brussels Griffon) og dvergschnauzer.

Affenpinscheren er med sine sterke kjever en fantastisk rottejeger, hvis den bare får lov til det. Den er også en effektiv vaktel- og kaninjakthund, en dyktig vakthund, og en hyggelig selskapshund. Øynene er store og mørke, omgitt av bustet pels, minner om en ape i ansiktet. Den har krans av stritt hår i ansiktet. Den har rikelig med skjegg og barter. Den har korte, runde poter med god pels. Den har middels lange ben, åpne vinkler foran og bak. Den har ikke særlig bred brystkasse med bare lett buede ribben. Tett, tørr pels uten glans.

## Affenpinscheren

Affenpinscheren er en strihåret liten hund med et apelignende uttrykk. Derav det tyske navnet affen som betyr ape. Affenpinscheren har en kompakt, kvadratisk kropp og et rundt hode med flat snute og runde øyne. Den har en indre skjønnhet som treffer hjertet og sjarmerer de fleste med sin klovneaktige oppførsel. Har du oppnådd vennskap med en Affenpinscher, har du en venn for livet.
Affenpinscheren skal ha en mankehøyde på mellom 25 og 30&nbsp;cm. Vekten kan variere, men ligger oftest mellom 3,5 og 6&nbsp;kg. En affenpinscher krever ikke mye mosjon, men kan utmerket godt være med på søndagsturen, alt etter hva eieren venner den til. Og sin daglige tur bør den få, hvis den da ikke har en stor hage å boltre seg i.

Affenpinscheren i Norge ses ofte på utstillinger, men den egner seg også til lydighet- og agilitytrening, i det den er oppvakt og lærevillig. Det sies at affenpinscheren ikke behøver å gå i bånd, den følger sin eier. Men den er meget nysgjerrig og kan fort smette ut i trafikken, slik at bånd kan være på sin plass.

## Rasehistorie

Affenpinscheren er en meget gammel tysk rase. Allerede på 1400-tallet ble den foreviget på malerier av Albrecht Durer og Jan van Eyck. Affenpincheren er i slekt med og har spilt en sentral rolle innen fremveksten av Griffon-hundene, Dvergpinscher og Dvergschnauzer.
I den tyske stamboken omfattet rasen Affenpinscher i 1870- og 80-årene kort, lang og strihårede dvergpinschere. Først i 1896 ble rasen delt opp i affenpinscher og dvergpinscher. I den opprinnelige standarden ble affenpinscheren beskrevet som "ein kleiner Teufel voll Gift und Galle", i betydningen av at den var "en liten djevel full av eder og galle" mot alle dem som den ikke kjente. Kanskje var det slik den gang – nå er i alle fall hunden betydelig mer sosial, en flink vakthund og en hyggelig selskapshund.
Rasen ble registrert første gang i Tyskland i 1879, og rasen ble endelig etablert i 1913
Opprinnelig ble Affenpinscheren brukt til å fange rotter, hvilket tilsier at den må være nysgjerrig, modig, ivrig og rask.

## Referanser


## Eksterne lenker
* 
* Norsk Kennel Klub – hundeeiernes organisasjon
* Norsk Pinscherklubb
Chingola

**Chingola** er en by i Copperbeltprovinsen i Zambia. Den er Zambias fjerde største by med en befolkning på ca.  150&nbsp;000 innbyggere. Byen ligger 50 km vest for Kitwe. 
## Historie
Chingola ble etablert i 1943, en del tiår seinere enn de andre byene i Copperbelt. Byen ble etablert i forbindelse med at Nchanga Open Pit ble åpnet.
## Geografi
Chingola ligger vest i provinsen Copperbelt. Byen ligger på 1366 moh.

## Severdigheter og fritidsaktiviteter
### Golf
Nchanga golfbane er en vakker og godt vedlikehold golfbane.
### Gruve
Det er mulig å besøke dagbruddene, de underjordiske anleggene krever spesiell skriftlig anbefaling.

## Samferdsel
### Jernbane
Chingola er knyttet til det zambiske jernbanenettet via hovedlinjen fra KItwe. Det er kun godstransport.
### Luftfart
Chingola har som alle gruvesteder i Zambia, flyplass. Flyplassen heter Kasompe, og er 1&nbsp;400 meter lang. Rullebanen har fast dekke. Den ligger om lag 5,5 km sørøst for bykjernen. Det er ikke regulær ruteflyvning på flyplassen.
Überetsch-Südtiroler Unterland

**Überetsch-Südtiroler Unterland** (tysk) eller **Oltradige-Bassa Atesina** (italiensk) er et distrikt i Syd-Tirol. Det består av de to områdene Überetsch og Südtiroler Unterland.

**Überetsch** er et bakkelandskapet på mellom 200 og 500 moh. Det ligger ovenfor elven Etsch (it. *Adige*) vest for Bolzano (ty. *Bozen*).

**Südtiroler Unterland** (eller bare *Unterland*) betegner den delen av Etsch' dal som ligger mellom Bolzano og Salorno (tysk *Salurn*). Det er det sydligste og lavestliggende området av Syd-Tirol.

Überetsch-Südtiroler Unterland er kjent for sine vinberg. Flere av kommunene i distriktet bruker derfor tilføyelsen *an der Weinstraße* (it. *sulla strada del vino*, dvs. «ved vinvegen»).

På grunn av sin beliggenhet lengst syd i provinsen og sin nærhet til provinshovedstaden Bolzano er Überetsch-Südtiroler Unterland det distriktet (unntatt Bolzano) som er sterkest preget av innvandringen av italienskspråklige innbyggere, som i 2001 utgjorde 32&nbsp;% av befolkningen. 68&nbsp;% snakker tysk som førstespråk.

## Kommuner
Überetsch-Südtiroler Unterland har 18 kommuner:
* Aldein
* Altrei
* Andrian
* Auer / Ora
* Bronzolo / Branzoll
* Eppan an der Weinstraße / Appiano sulla strada del vino
* Kaltern an der Weinstraße
* Kurtatsch an der Weinstraße
* Kurtinig an der Weinstraße / Cortina sulla strada del vino
* Laives / Leifers
* Margreid an der Weinstraße / Magrè sulla strada del vino
* Montan
* Neumarkt / Egna
* Salorno / Salurn
* Terlan / Terlano
* Tramin an der Weinstraße
* Truden / Trodena
* Vadena / Pfatten
Jan Erlend Kruse

**Jan Erlend Kruse** (født 1968) er en norsk tidligere fotballspiller som har vært innom flere norske toppklubber og har hatt ett år som profesjonell spiller for greske Panionios.

Kruse startet sin fotballkarriere i IL Nordlandet, før Clausenengen hentet han. Han var deretter i , ,  og en periode som spillende trener for Averøykameratene. Han flyttet deretter til Oslo og satset i Vålerenga og Skeid.

En kontrakt med den greske toppdivisjonsklubben Panionios var på trappene ved inngangen av 1998, men et skifte av klubbpresident førte til at avtalen måtte settes på vent til sommeren. I mellomtiden spilte Kruse vårsesongen for Clausenengen i 2. divisjon. I gjensynet med Clausenengen spilte Kruse ni kamper for klubben før han 1. juli 1998 ble klar for spill med Panionios, som hadde ansatt Ronnie Whelan som ny trener. Kruse var hentet til Panionios for å spille sideback, og ble vist tillit inntil en skade satt ham utenfor i siste halvdel av sesongen. Lei av manglende utbetaling av lønn til avtalt tid bidro til at Kruse valgte å vende tilbake til Norge i juni 1999 med fem måneders lønn til gode. Kruse hadde da fortsatt ambisjoner om å spille profesjonell fotball, men slet med vond akilles i begge ben og hadde lyskeproblemer. Han ble operert for lyskebrokk i 1995. På høsten i 1999 fikk han begge akillesene operert. På våren spilte han to kamper for Clausenengen før han satte stopp for fotballkarrieren da han igjen pådro seg skade.

Kruse gjorde comeback, men denne gang var det innendørs fotball, futsal som trakk hans interesse. Kruse har nå lagt opp. Han var trener for Lyns juniorlag, før han tok over som trener for Bekkelaget fotball menn i 4. divisjon.

## Referanser


## Kilder
* 

## Eksterne lenker
* 
* HamKam.no – Kruses spillerprofil hos Hamarkameratene
Marita Eide

**Marita Eide** (født 15. mars 1990 i Trondheim) er en norsk tidligere fotballspiller. Hun spilte i bydelsklubben Strindheim fra Trondheim til og med sesongen 2005. I en overgangsfase spilte hun både j16 for Strindheim og j19 for Trondheims-Ørn/Strindheim. Som den yngste spilleren siden Trine Rønning, ble hun fast medlem av a-stallen i 2006.

## Meritter
**Med Trondheims-Ørn:**
*Seriesølv 2006
*Vinner av Dana Cup 2006 og 2008 (med juniorlaget)

**Med J19-landslaget:**
*EM-sølv 2008

## Referanser
Akrylamid

**Akrylamid**, C3H5NO, IUPAC-navn **2-propenamid**, er et luktfritt, flytende og reaktivt kjemikalium som blir anvendt for framstilling av polyakrylamid, det vil si polymerer som plast. 

## Kreftfremkallende og skadelig for arvestoffet
Akrylamid er et potent neurotoksin og av WHOs kreftorgan IARC er det klassifisert som kreftfremkallende stoff i gruppe 2A, og det kan skade arvestoffet.

## Egenskaper
Akrylamid er hvitt, luktfritt, krystallisk og solid; stoffet er løselig i vann, etanol, eter og kloroform.

## Forekomst i matvarer
Akrylamid er et kjemisk stoff som blir dannet i stivelsesholdige matvarer under steking og ved annen produksjon og tilberedning ved høy temperatur (over 120°C). Undersøkelser i flere land har vist at spesielt potetchips, pommes frites og enkelte typer kjeks og kaffe inneholder akrylamid. Det forskes og arbeides med å finne produksjonsmåter som kan redusere dannelsen av akrylamid i maten.

## Litteratur
* 
* 
* 
* 
* 

## Referanser
Bonanno Pisano

**Bonanno Pisano ** ( latinsk **Bonanus Pisanus**) er en italiensk arkitekt og skulptør, født og død i Pisa i 12. århundre. Han er mest kjent for det skjeve tårn i Pisa.

Pisano ble født i Pisa, hvor han tilbrakte mesteparten av livet. På 1180-tallet dro han til Monreale og laget dørene til katedralen der. Han kom tilbake til Pisa, hvor han også døde og ble gravlagt. Han er anerkjent for i 1173 å ha påbegynt tårnet i Pisa, sammen med Wilhelm av Innsbruck og Giovanni di Simone. Han laget også i 1180 bronsedøren til katedralen i Pisa. Ved foten av det skjeve tårnet ble avtrykket av en metallplakett med navnet hans påtruffet i 1820.

En stein som ble funnet under tårnet i 1838 bærer også navnet hans.

## Referanser
Pappkrus

**Pappkrus** eller **pappbeger** er en beholder laget av papp/cellulose, beregnet for drikkevarer som kaffe eller mineralvann. 

## Oppbygning
Begeret er laget av et papplag, som er behandlet med et tynt lag plast eller voks for å hindre at væsken lekker eller siver ut gjennom pappen. Pappkruset kan også utføres i to sjikt, med en tynn luftspalte mellom de to sjiktene, og på denne måten oppnås en varmeisolerende funksjon.

Begeret kan utstyres med lokk i plast, med et drikke-hull (plassert lengst bort fra «sømmen» på kanten for å være tettest mulig slik at det ikke drypper når det drikkes gjennom lokket) eller åpning for plassering av sugerør.

## Historie
Tidlig på 1900-tallet var det vanlig å ha felles glass eller øser ved vannkilder som vannkraner på skoler eller vanntønner på tog. Denne fellesbruken forårsaket etterhvert helsemessige bekymringer. En betydningsfull undersøkelse om emnet var en studie av Alvin Davison, biologiprofessor ved Lafayette College, som ble offentliggjort under den sensasjonspregede tittelen «Death in School Drinking Cups» i *Technical World Magazine* i august 1908, basert på undersøkelser utført ved de offentlige skolene i Easton i Pennsylvania.

Basert på disse bekymringene begynte det etterhvert å bli vedtatt lokale forbud mot felles bruk av drikkeglass, spesielt etter at engangsartikler i papir begynte å bli tilgjengelige som et billig og renslig alternativ.

## Miljømessige følger
Pappkrus har innvirkning på miljøet, både under produksjon og i avfallsfasen etter bruk. Selv om begrene i seg selv er laget av fornybare ressurser (treflis), så forbruker de flere ikke-fornybare ressurser under produksjonen enn beger laget av polystyrenskum, ettersom det kreves energi for å omgjøre treflis til papirmasse. I løpet av sin livssyklus er pentan det eneste utslippet av betydning i forbindelse med polystyrenbeger.  Derimot krever fremstilling av papir flere uorganiske kjemikalier og lager betydelige mengder utslipp til vann. Resirkulering av polystyrenbeger har også mindre miljømessig påvirkning enn resirkulering av pappkrus.  Pappkrus er imidlertid lettere biologisk nedbrytbare enn polystyrenkrus.

## Lokk

Papirkopper kan ha ulike typer lokk. Papirkopper som brukes til yoghurt, har vanligvis to typer lokk: varmeforseglede folielokk til små engangsserveringer, og plastlokk som kan settes på og tettes igjen for større familiepakninger, hvor det kanskje ikke blir spist opp all yoghurt på én gang, og det derfor er behov for å kunne lukke beholderen igjen.

Varme drikker som selges i papirkopper, kan ha plastlokk for å holde drikken varm og unngå søl. Disse lokkene har en åpning som drikken kan drikkes gjennom. Plastlokkene kan ha mange funksjoner, som avtrekkbare fliker, forhøyede kanter for å beskytte skummet på spesialkaffe og preget tekst. I 2008 introduserte Starbucks formede plast-"splash sticks" for å blokkere åpningen i noen av sine butikker etter kundeklager om varm kaffe som sprutet ut gjennom den.

## Referanser


## Litteratur
*  – how to make a paper cup out of a square of paper using origami
* 
* 
* A mathematically annotated folding instruction for paper cups
Der Baader-Meinhof Komplex

***Der Baader-Meinhof-Komplex*** er en bok av Stefan Aust fra 1985 som handler om Rote Armee Fraktion («Baader-Meinhof-banden»), en venstreekstrem terrororganisasjon som herjet Vest-Tyskland særlig på 1970- og 1980-tallet. Boken har solgt i store opplag.

Filmen med samme tittel bygger på Stefan Austs bok. Uli Edel er regissør for filmen, som hadde premiere i 2008.

## Se også
*Baader-Meinhof (film), filmatisering av boken
## Referanser
Kubotan

**Kubotan** er et slagvåpen utviklet av Soke Kubota Takayuki for selvforsvar. Den er et sylinderformet objekt i plast eller metall med en bøyle på den ene enden. Den originale utgaven lages kun i plast.

Ideen bak var å lage et selvforsvarsvåpen som alle kunne bruke (spesielt kvinner) mot angripere som er større enn en selv. Målet var at våpenet ikke skulle være ulovlig noe sted i verden, og være ubrukelig for en angriper hvis vedkommende tok den fra en (fordi vedkommende ikke forsto hvordan det skulle brukes).

Den brukes på muskelvev, store muskelgrupper og nervesentra for å påføre smerte på angriperen.

## Referanser


## Eksterne lenker
*
Burjatisk

**Burjatisk** er et mongolsk språk som snakkes av burjater i Russland, Kina og Mongolia. Det bor rundt 318&nbsp;000&nbsp;burjatisktalende mennesker i Russland, rundt 65&nbsp;000&nbsp;i&nbsp;Kina, og like mange i Mongolia. Burjatisk er offisielt språk i republikken Burjatia i Russland. Språket har sterk innflytelse fra russisk.

## Referanser


## Litteratur
* Castren, Mathias Alexander 1857: Versuch einer burjätischen Sprachlehre: Nebst kurzem Wörterverzeichniss. St. Petersburg. online
* Poppe, Nicholas (1960): *Buriat grammar*. Uralic and Altaic series (No. 2). Bloomington: Indiana University.
* Skribnik, Elena (2003): Buryat. In: Juha Janhunen (ed.): *The Mongolic languages*. London: Routledge: 102–128.bury
* Svantesson, Jan-Olof, Anna Tsendina, Anastasia Karlsson, Vivan Franzén (2005): *The Phonology of Mongolian*. New York: Oxford University Press.
* Sanzjeev, G. D, Bertagaev, T. A., Tsydendambaev, Ts. B. 1962: *Grammatika burjatskogo jazyka. Fonetika i morfologija* Moskva: Izdatel'stvo vostotsjnoj literatury. online
* Walker, Rachel (1997): Mongolian stress, licensing, and factorial typology. (Online i *Rutgers Optimality Archive website*: roa.rutgers.edu/view.php3?id=184.)

## Eksterne lenker
* Buriat - UCLA Language Materials Project, University of California Los Angeles (UCLA).
Panionios

**Panionios GSS FC** er en gresk fotballklubb med hjemmebane i Athen som konkurrerer på gresk fotballs høyeste nivå i den greske superliga.

## Historie
Klubben ble stiftet i 1890, og hørte først hjemme i Smyrna (nå İzmir, Tyrkia). Etter den gresk-tyrkiske konflikten i 1919–1922 flyttet klubben til Athen og forstaden Nea Smyrni (Nye Smyrna). Panionios gjenopptok sine aktiviteter, og har på over hundres år vært deltakende i gresk høyeste divisjon, med bare et par unntak. Beste ligaplassering kom i 1971, da klubben ble nummer to etter AEK. 

I desember 2001 fikk klubben det nye navnet *Panionios NFC* for å unngå konkurs, og har etter dette endret navnet igjen til *Panionios GSS FC*.

Kjente spillere for Panionios er Nikos Anastopoulos (som gikk til Olympiakos), Thomas Mavros (senere AEK), and Dimitris Saravakos (senere  Panathinaikos). 

Fra Norge har følgende spillere hatt opphold i Panionios Lars Bakkerud (1988&ndash;1989), Kent Roger Bergersen (1997&ndash;2000), Roy Wassberg (1997&ndash;1998) og Jan Erlend Kruse (1999&ndash;2000).

I april 2010 ble det klart at svenske Mikael Stahre tok over som trener for laget. Stahre vant både serie og cup med sin klubb AIK sesongen 2009. Stahre fikk sparken i Panionios oktober samme år etter kun én seier på sesongens syv første kamper.

## Meritter

## Referanser


## Eksterne lenker
* 
* Klubbens offisielle nettsider
Gdańsk Lech Wałęsa lufthavn

**Gdańsk Lech Wałęsa lufthavn** (polsk:Port Lotniczy Gdańsk im. Lecha Wałęsy) (IATA: **GDN**, ICAO: **EPGD**) er en internasjonal lufthavn utenfor Gdańsk i Polen. Flyplassen ligger i byen i byområdet Trójmiasto og ligger 10 km fra Gdańsk, 10 km fra Sopot og 23 km fra Gdynia.

Flyplassen er oppkalt etter Polens tidligere president Lech Wałęsa. 

Opprinnelig het flyplassen Rębiechowo – etter en nærliggende landsby, og dette navnet er fortsatt i bruk i større utstrekning enn det offisielle navnet.

## Historie
Flyplassen ble åpnet i 1974 i bydelen Rębiechowo i Gdańsk, for å erstatte den gamle flyplassen i Wrzeszcz. Flyplassen fikk sitt nåværende navn i 2004. I 2006 betjente flyplassen 1,249,780 passasjerer (en oppgang på 84% fra året før). 

Gdańsk Lech Wałęsa lufthavn ble åpnet for sivil luftfart i 1993 og dagens terminal sto ferdig i 1997.

Med hensyn til antall reisende er det i dag den tredje største flyplassen i Polen. Den brukes også som nødflyplass for Frédéric Chopin lufthavn Warszawa-Okęcie.

## Selskaper og destinasjoner
*Air Baltic (Riga) [sesongmessig]
* EuroLOT (Kraków, Wrocław, Poprad Tatry
* Flybe (Helsingfors-Vanda)
** støttes av Flybe Nordic (Helsingfors-Vanda)
*LOT Polish Airlines (Frankfurt, München, Warszawa)
**opereres av EuroLOT Warszawa)
* OLT Jet Air (Berlin-Tegel, Warszawa, Wrocław)
*Lufthansa
**opereres av Lufthansa CityLine (Frankfurt, München)
*Norwegian Air Shuttle (Oslo)
*Ryanair (Alicante, Birmingham, Bristol, Dublin, Eindhoven, Edinburgh, Leeds/Bradford, London-Stansted, Rygge)
*SAS (København, Oslo,Stockholm-Arlanda
*Wizz Air (Barcelona El Prat [sesongmessig], Bergen, Köln/Bonn, Cork, Doncaster/Sheffield-Robin Hood, Dortmund, Glasgow-Prestwick, Göteborg-City, Hamburg/Lübeck-Blankensee, Liverpool, London-Luton, Malmö, Milan Bergamo, Paris Beauvis, Sandefjord, Stavanger, Stockholm-Skavsta, Tromsø, Trondheim, Åbo, Ålesund, Kristiansand, Haugesund)

## Referanser


## Eksterne lenker
* 
* Gdańsk Lech Walesa Airport at Google Local
* 
* interactive situation map of airflields and railways stations in Gdansk
* informasjonsside om Gdańsk Lech Wałęsa lufthavn
Chamorro (språk)

**Chamorro** (*Chamoru*) er et malayopolynesisk språk som snakkes av chamorroene på Guam og Nord-Marianene, begge amerikanske territorier i Stillehavet. Chamorro er offisielt språk i begge territoriene.

Chamorro har mange lånord fra spansk, blant annet er alle tallordene henta fra spansk. Det er også mange ordrøtter som har opphav i spansk. 

*[[Å (bokstav)|Å]]* er den tredje bokstaven i chamorros alfabet, og representerer lyden [ɑ]. 

## Referanser
Synnøve S. Bjørset

**Synnøve S. Bjørset** (født 1979) er en folkemusiker fra Jølster i Sogn og Fjordane, utdannet ved Norges musikkhøgskole. Hun spiller hardingfele og fele, og arbeider som profesjonell musiker, komponist og produsent. Som solist har hun medvirket på mange plater og spilt konserter i inn- og utland. Hun spiller i Majorstuen og er musikalsk leder i Gamlebanken Spelemannslag. Hun har vært musiker og skuespiller ved flere forestillinger ved Sogn og Fjordane Teater, og har komponert og spilt musikken i «Peer Gynt – en monolog for ungdom» sammen med Agnete Haaland.

## Priser og stipend
* Kulturstipend Sogn og Fjordane fylkeskommune (2016)
*Arbeidsstipend Statens Kunstnerstipend (2008–2010)
*Sparebanken Vest Kunstnerstipend (2006)
* Etableringsstipend Statens Kunstnerstipend (2006)
*Spellemannprisen (2003)

## Diskografi
**Gamlebanken | Gamlebanken Spelemannslag (ta:lik 2019)*
**Skrible | Majorstuen (MFC 2018)*
**På hogg og belegg | Div. artister (ta:lik 2017)*
**Kvitre | Majorstuen (MFC 2015)*
**Jølster 2012 | Apneseth, Bjørset, Eikås og Svidal (ta:lik 2012)*
**Live in Concert | Majorstuen (MFC 2012)*
**Soli | Dei Beste Damene (ta:lik 2010)*
**Skir | Majorstuen (MFC 2010)*
* *Slåttar | Solo (ta:lik 2009)*
* *Juledrøm | Majorstuen (MFC 2006)*
**Jorun Jogga | Majorstuen (MCF 2004)*
**Hardanger Fiddle / Div. artister (NorCd 2004)*
**New North | Div. artister (Ozella/NorCd 2004)*
**Majorstuen | Majorstuen(2L 2003)*
**Kalvik Klassisk / Finn Kalvik (2002)*
**RAM | Solo (NorCd 2001)*
**Marylands | Marylands(Heilo 2001)*

## Eksterne lenker
* Synnøve S. Bjørset hjemmeside
* Lydopptak av Synnøve S. Bjørset kan du høre her. Opptakene er gjort av Fylkesarkivet i Sogn og Fjordane, musikkavdelinga.
Norkring

**Norkring AS** var et norsk selskap som formidlet bakkebaserte kringkastingssignaler. Selskapet eide og driftet senderinstallasjonene i Norge samt Flandern i Belgia.

Selskapet ble stiftet 24. juni 1996 med Norsk rikskringkasting (60 prosent) og Telenor (40 prosent) som eiere. Det var senere eiet i sin helhet av Telenor gjennom Telenor Broadcast Holding.

Norkring hadde blant annet ansvar for utbygging av digitalt bakkenett og radiostandarden DAB i Norge.

Hovedkontoret lå på Telenor Fornebu, i utkanten av Oslo. I 2020 ble selskapets verdier og eiendeler i Norge flyttet over i Telenor Infra og selskapet sluttet å eksistere.

*Norkring België* i Belgia fortsatte som før, hvor Telenor eier 75 % av aksjene, mens myndighetene i Flandern eier 25 %.

## Referanser


## Eksterne lenker
*
Internasjonaliserte domenenavn

Et **internasjonalisert domenenavn** (**IDN**) er et domenenavn på Internett som (potensielt) inneholder ikke-ASCII bokstaver. Slike domenenavn kan inneholde bokstaver med aksenter, som kreves i mange europeiske språk, eller bokstaver fra ikke-latinske skriftsystemer, slik som arabisk eller kinesisk. Standarden for domenenavn tillater imidlertid ikke slike tegn, og mye arbeid har blitt lagt i å finne en vei rundt dette, enten ved å endre standarden, eller ved å bli enige om en måte å konvertere internasjonaliserte domenenavn til standard ASCII-domenenavn, på en slik måte at stabiliteten til domenenavnsystemet bibeholdes.

IDN har etter Internetts standarder, en lang historie. Det ble opprinnelig foreslått i 1996 (av M. Duerst) og implementert i 1998 (av T.W.Tan m.fl.). Etter mye debatt og mange konkurrerende forslag ble et system kalt **Internationalizing Domain Names in Applications** (**IDNA**) valgt som standard, og er for tiden (2005) i ferd med å innføres.

## Eksterne lenker
* ICANN Guidelines for the Implementation of Internationalized Domain Names
* IANA Repository of TLD IDN Practices
Modriča

**Modrica** er en by og kommune i Republika Srpska i Bosnia-Hercegovina. Den ligger sør for Slavonski Brod, nord for Tuzla. Foreløpige tall fra folketellingen i 2013 viste at Modriča hadde  innbyggere.

Modrica var før krigen hovedsete for Remontrans busselskap. Byen har også et oljeraffineri, og var straks etter krigen hovedsakelig befolket av etniske serbere.

Byen var hovedsete for de norske avdelingene NORLOGBAT og Norbn (UNPROFOR, IFOR og SFOR).

## Referanser


## Eksterne lenker
*